Shkolla fillore dhe e mesme e ulët

“ **Mustafa Bakiu** “

Numër : 192 / 2012

Datë : 23 nëntor 2012

Prizren

**Mësuesi i mirë dhe i suksesshëm planifikon vazhdimisht dhe me kujdes**.

**Të mos planifikosh mirë, do të thotë të planifikosh dështim**

Tema : Përkujtues për përgatitjen e planprogramit mujor

Gjatë kontrollimit të planprogrameve mujore për muajin nëntor, një pjesë e konsiderushme e mësimdhënësve, këto planifikime nuk i kanë punuar sipas kërkesave – standardeve pedagogjike dhe didaktike – metodike, konkretisht kanë bërë lëshime te planifikimi i aktiviteteve ( formave ) sociale të nxënësve , të njejtat ose mungojnë fare ose janë përzier me metodat mësimore ( pra ngatrrohen format e aktivitetit social me metodat e mësimdhënies ) , teknikat mësimore nuk shenohen apo shkruhet : sipas rastit, strukura ERR e të ngjajshme. Ka gabime edhe tek mjetet mësimore ( shenohen vetem psh. audio – vizuele ), gjithashtu edhe tek lidhja ndërlëndore ( korelacioni ) etj.

Kërkojë nga mësimdhënësit që gjatë planifikimit për muajin dhjetor, t’i përmisojnë lëshimet e lartëshenuara ) qofshin të qëllimshme apo jo të qëllimshme ) dhe të përgatisin planifikime përkatsisht planprograme më të plota, sipas kërkesave dhe standardeve .

**Format sociale të aktivitetit** : individuale, në çifte, grupore, ballore.

**Metodat e mësimdhënies** : Metodat verbale – tekstuale dhe e punimeve grafike , Metoda e demostrimit dhe ilustrimit në mësim dhe metodat laboratorike – eksperimentale dhe e punimeve praktike.

**Teknikat dhe strategjit** : stuhi mendimesh, pema e mendimit, Diagram i Venit, akrustiku, pesëvargëshi, di – dua të di – mësova, tabela e koncepteve, ndërthurja, gjeje titullin, kubimi, DRTA, dritaret e të nxënit, rrjeti i diskutimit, rishikim me rigrupim etj,

**Mjetet mësimore** : libri, fletore pune, fletat A – 4, markerat, tabela e zezë, flipçarti, hameri, harta, atllasi, lapsi, gërshërët, mjetet dhe teknologjia bashkohore didaktike – mësimore ( llaptopi, kompjuteri, projektori). mikroskopi, radioaparati, televizori etj ).

**Lidhja ndërlëndore** : psh Gjuha Shqipe ( gjuhët e tjera, historin, gjeografin, ed.qytetare, kulturën figurative, muzikën etj. ).

Drejtori i shkollës

Skender Susuri